Politiets efterlysninger af brandvidner har givet pote. Flere vidner har meldt sig i forbindelse med de påsatte brande i Nørresundby natten til søndag den 26. oktober. - Vidnerne er kommet med vigtige oplysninger, som kan hjælpe os videre i efterforskningen, men det er endnu for tidligt at sige, om de er kommet med afgørende spor, siger politikommissær Lars Nørskov Jørgensen fra Nordjyllands Politi. Politiet har endnu ikke hørt fra vidner til brandene i Aalborgs vestby i den forgangne weekend, hvor der lørdag aften var fire påsatte brande. Derfor vil Nordjyllands Politi gerne høre fra vidner, som kan hjælpe politiet videre i efterforskningen af brandene i både Nørresundby og Aalborg. Nordjyllands Politi kan kontaktes på telefonnummer 114.
Flere vidner til de påsatte brande i Nørresundby har meldt sig, men politiet vil stadig gerne høre fra folk, som har set noget i forbindelse med brandene i Nørresundby og i Aalborg.